Πρόταση ΚΑΝΟΝΙΣΜΟΥ (ΕΚΑΧ, ΕΚ, ΕΥΡΑΤΟΜ) ΤΟΥ ΣΥΜΒΟΥΛIΟΥ Που διορθώνει από την 1η Ιουλίου 2002, τις αποδοχές και τις συντάξεις των υπαλλήλων και του λοιπού προσωπικού των Ευρωπαικών Κοινοτήτων

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. ΠΡΟΟΙΜΙΟ

Σύμφωνα με τις διατάξεις του άρθρου 65 του Κανονισμού Υπηρεσιακής Κατάστασης και του άρθρου 1 του παραρτήματος ΧΙ αυτού, το Συμβούλιο προβαίνει ετησίως σε εξέταση του επιπέδου των αποδοχών των υπαλλήλων και του λοιπού προσωπικού των Κοινοτήτων και τούτο βάσει έκθεσης που υποβάλλει η Επιτροπή.

Στην έκθεση αυτή καθορίζονται οι διάφορες παράμετροι στις οποίες πρέπει να γίνει αναφορά κατά την ετήσια εξέταση, και ιδίως η εξέλιξη του κόστους ζωής στις Βρυξέλλες (σύνθεση του κοινού δείκτη και του δείκτη των Βρυξελλών-Πρωτεύουσας), η μεταβολή της αγοραστικής δύναμης των αποδοχών των δημοσίων υπαλλήλων των κρατών μελών (ειδικός δείκτης) καθώς και οι οικονομικές ισοτιμίες από τις οποίες προκύπτουν οι διορθωτικοί συντελεστές.

Τα στοιχεία που διαβίβασε η γαλλική κυβέρνηση για τον υπολογισμό της ετήσιας προσαρμογής των αποδοχών το 2002 δεν ελάμβαναν σωστά υπόψη τις αυξήσεις μισθών των γάλλων δημοσίων υπαλλήλων. Συνεπώς, ο ειδικός δείκτης και η προσαρμογή για το έτος 2002 πρέπει να διορθωθούν.

2. ΕΞΕΛΙΞΗ ΤΗΣ ΑΓΟΡΑΣΤΙΚΗΣ ΔΥΝΑΜΗΣ ΤΩΝ ΑΠΟΔΟΧΩΝ ΤΩΝ ΕΘΝΙΚΩΝ ΥΠΑΛΛΗΛΩΝ

Ειδικός δείκτης

Η Eurostat, με βάση τα πληροφοριακά στοιχεία που υπέβαλαν τα κράτη μέλη [1], προσδιόρισε την εξέλιξη των αποδοχών των δημοσίων υπαλλήλων τους κατά τη δωδεκάμηνη περίοδο έως την 1.7.2002, και τούτο για καθένα από τα κράτη μέλη και για κάθε κατηγορία υπαλλήλων.

[1] Συμπεριλαμβανομένων των νέων πληροφοριακών στοιχείων για τη Γαλλία

Ο αναθεωρημένος ειδικός δείκτης ο οποίος εκφράζει την καθαρή πραγματική εξέλιξη των αποδοχών των εθνικών υπαλλήλων των κεντρικών δημοσίων υπηρεσιών κατά τη δωδεκάμηνη περίοδο πριν από την 1.7.2002 ισούται με 1,7 % (0,7% πριν τη διόρθωση).

Η εξέλιξη σε καθένα από τα κράτη μέλη εμφαίνεται στον πίνακα Α κατωτέρω.

>ΑΝΑΦΟΡΑ ΣΕ ΓΡΑΦΗΚΟ>

ΕΞΕΛΙΞΗ ΤΟΥ ΚΟΣΤΟΥΣ ΖΩΗΣ ΣΤΙΣ ΒΡΥΞΕΛΛΕΣ

Ο κοινός δείκτης, με τον οποίο μετρείται η εξέλιξη του κόστους ζωής στις Βρυξέλλες κατά τη δωδεκάμηνη περίοδο έως την 1.7.2002, όπως αυτό υπολογίσθηκε από τη Eurostat, ισούται με 101,4. Για την ίδια περίοδο, ο δείκτης τιμών του Βελγίου κατά τη συνιστώσα του για τις Βρυξέλλες - Πρωτεύουσα ισούται με 100,8.

4. ΠΡΟΤΕΙΝΟΜΕΝΗ ΑΝΑΠΡΟΣΑΡΜΟΓΗ

Προβλέπεται αναπροσαρμογή των αποδοχών από την 1.7.2002 και ανάλογη με την εξέλιξη του κόστους ζωής που διαπιστώθηκε σε καθέναν από τους τόπους υπηρεσίας κατά τη διάρκεια της περιόδου αναφοράς.

Δεδομένου ότι ο βελγικός δείκτης κατά τη συνιστώσα των Βρυξελλών - Πρωτεύουσας παρουσιάζει εξέλιξη 0,8 % και ο κοινός δείκτης ισούται με 1,4 % για την περίοδο 1.7.2001 - 1.7.2002, ο συντελεστής αύξησης για το κόστος ζωής που πρέπει να ενσωματωθεί στην κλίμακα υπολογισμού των αποδοχών για τις Βρυξέλλες είναι, κατά συνέπεια 1,3 % (25 % x 0,8 % + 75% x 1,4 %), κατ'εφαρμογή του άρθρου 3 παρ. 2 του παραρτήματος ΧΙ του Κανονισμού Υπηρεσιακής Καταστάσης.

Η εξέλιξη της αγοραστικής δύναμης των υπαλλήλων των κεντρικών δημοσίων υπηρεσιών που διαπιστώθηκε στα κράτη μέλη κατά την περίοδο από 1.7.2001 -1.7.2002 και η οποία εκφράζεται με τον ειδικό δείκτη, ισούται με 1,7 % (0,7% πριν τη διόρθωση).

Έτσι, προκύπτει συνολικά καθαρή αναπροσαρμογή των αποδοχών κατά 3,0 % (2,0 % πριν από τη διόρθωση), πράγμα που συνεπάγεται διόρθωση κατά 1% από 1.7.2002.

Μια πρώτη προσαρμογή αποφασίστηκε στις 16 Δεκεμβρίου 2002 [2] από το Συμβούλιο. Συνεπώς, στις αναδρομικές τακτοποιήσεις που θα πρέπει να γίνουν βάσει της διόρθωσης θα λαμβάνονται υπόψη οι ήδη διενεργηθείσες πληρωμές.

[2] ΕΕ L 347, της 20.12.2002, σ.1.

-

Πρόταση ΚΑΝΟΝΙΣΜΟΥ (ΕΚΑΧ, ΕΚ, ΕΥΡΑΤΟΜ) ΤΟΥ ΣΥΜΒΟΥΛIΟΥ Που διορθώνει από την 1η Ιουλίου 2002, τις αποδοχές και τις συντάξεις των υπαλλήλων και του λοιπού προσωπικού των Ευρωπαικών Κοινοτήτων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη συνθήκη για την ίδρυση της Ευρωπαϊκής Κοινότητας,

το πρωτόκολλο για τα προνόμια και τις ασυλίες των Ευρωπαικών Κοινοτήτων, και ιδίως το άρθρο 13,

τον Κανονισμό Υπηρεσιακής Κατάστασης των υπαλλήλων των Ευρωπαικών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων, όπως θεσπίσθηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 [3] και τροποποιήθηκαν τελευταία με τον κανονισμό (Ευρατόμ, ΕΚΑΧ, ΕΚ) αριθ ... [4] και ιδίως τα άρθρα 63, 64, 65, 65α και 82 του παραρτήματος ΧΙ του εν λόγω κανονισμού υπηρεσιακής κατάστασης καθώς και το άρθρο 20 πρώτο εδάφιο και το άρθρο 64 του εν λόγω καθεστώτος,

[3] ΕΕ L 56, της 4.3.1968, σ.1.

[4] ΕΕ L ....

την πρόταση της Επιτροπής,

Εκτιμώντας τα εξής:

(1) Δεν είχε καταστεί δυνατόν να ληφθεί σωστά υπόψη στον κανονισμό (Ευρατόμ, ΕΚΑΧ, ΕΟΚ) αριθ. 2265/2002 [5] η εξέλιξη των καθαρών αποδοχών των γάλλων δημοσίων υπαλλήλων.

[5] ΕΕ L 347, της 20.12.2002, σ.1.

(2) Τα αριθμητικά στοιχεία αυτής της εξέλιξης είναι τώρα διαθέσιμα και αποδεικνύουν ότι είναι σκόπιμο να γίνει μια συμπληρωματική αναπροσαρμογή.

(3) Κατά συνέπεια, πρέπει να διορθωθούν τα ποσά που αναγράφονται στον εν λόγω κανονισμό για την αναπροσαρμογή των αποδοχών και των συντάξεων των υπαλλήλων και του λοιπού προσωπικού των Ευρωπαϊκών Κοινοτήτων βάσει της ετήσιας εξέτασής τους για το 2002.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Ιουλίου 2002 :

α) στο άρθρο 66 του Κανονισμού της Υπηρεσιακής Κατάστασης, ο πίνακας των βασικών μηνιαίων αποδοχών αντικαθίσταται από τον ακόλουθο πίνακα :

>ΑΝΑΦΟΡΑ ΣΕ ΓΡΑΦΗΚΟ>

β) - στο άρθρο 1 παράγραφος 1 του παραρτήματος VII Κανονισμού της Υπηρεσιακής Κατάστασης , το ποσό των 184,33 EUR αντικαθίσταται από το ποσό των 186,14 EUR.

- στο άρθρο 2 παράγραφος 1 του παραρτήματος VII Κανονισμού της Υπηρεσιακής Κατάστασης, το ποσό των 237,38 EUR αντικαθίσταται από το ποσό των 239,71 EUR.

- στο άρθρο 69 δεύτερη φράση του Κανονισμού της Υπηρεσιακής Κατάστασης , και στο άρθρο 4 παράγραφος 1 δεύτερο εδάφιο του παραρτήματος VII, το ποσό των 424,07 EUR αντικαθίσταται από το ποσό των 428,22 EUR.

- στο άρθρο 3 πρώτο εδάφιο του παραρτήματος VII Κανονισμού της Υπηρεσιακής Κατάστασης, το ποσό των 212,14 EUR αντικαθίσταται από το ποσό των 214,22 EUR.

Άρθρο 2

Από την 1η Ιουλίου 2002, Ο πίνακας των βασικών μηνιαίων αποδοχών, που εμφαίνεται στο άρθρο 63 του καθεστώτος που εφαρμόζεται στο λοιπό προσωπικό των Ευρωπαικών Κοινοτήτων, αντικαθίσταται από τον ακόλουθο πίνακα :

>ΑΝΑΦΟΡΑ ΣΕ ΓΡΑΦΗΚΟ>

Άρθρο 3

Από την 1η Ιουλίου 2002, το ποσό του κατ' αποκοπήν επιδόματος που αναφέρεται στο άρθρο 4α του παραρτήματος VII Κανονισμού της Υπηρεσιακής Κατάστασης καθορίζεται σε :

- 111,71 EUR μηνιαίως για τοους υπαλλήλους των βαθμών C4 και C5.

- 171,28 EUR μηνιαίως για τους υπαλλήλους των βαθμών C1, C2 και C3.

Άρθρο 4

Οι συντάξεις που χορηγούνται από την 1η Ιουλίου 2002 υπολογίζονται από την ημερομηνία αυτή και εξής με βάση τον πίνακα των μηνιαίων αποδοχών που προβλέπεται στο άρθρο 66 του Κανονισμού της Υπηρεσιακής Κατάστασης, όπως τροποποείται με το άρθρο 1 στοιχείο α) του παρόντος κανονισμού.

Άρθρο 5

Από την 1η Ιουλίου 2002, ο πίνακας που περιλαμβάνεται στο άρθρο 10 παράγραφος 1 του παραρτήματος VII Κανονισμού της Υπηρεσιακής Κατάστασης αντικαθίσταται από τον ακόλουθο πίνακα :

>ΑΝΑΦΟΡΑ ΣΕ ΓΡΑΦΗΚΟ>

Άρθρο 6

Από την 1η Ιουλίου 2002, οι αποζημειώσεις για συνεχή ή εκ περιτροπής υπηρεσία που προβλέπονται στο άρθρο 1 του κανονισμού (ΕΚΑΧ, ΕΟΚ, Ευρατόμ) αριθ. 300/76 [6] καθορίζονται σε 323,81, 488,74, 534,38 και 728,54 EUR.

[6] ΕΕ L 38, της 13.2.1976, σ.1. Ο κανονισμός αυτός συμπληρώθηκε με τον κανονισμό (Ευρατόμ, ΕΚΑΧ, ΕΟΚ) αριθ. 1307/87 (ΕΕ L 124, της 13.5.1987, σ. 6) και τροποποιήθηκε τελευταία με τον κανονισμό (Ευρατόμ, ΕΚΑΧ, ΕΚ) αριθ. ... (ΕΕ ...).

Άρθρο 7

Από την 1η Ιουλίου 2002, τα ποσά που αναφέρονται στο άρθρο 4 του κανονισμού (ΕΟΚ, ΕΚΑΧ, Ευρατόμ) αριθ. 260/68 [7] πολλαπλασιάζονται με τον συντελεστή 4,674337.

[7] ΕΕ L 56, της 4.3.1968, σ. 8. Ο κανονισμός αυτός τροποποιήθηκε τελευταία με τον κανονισμό (Ευρατόμ, ΕΚΑΧ, ΕΚ) αριθ. ... (ΕΕ ...).

Άρθρο 8

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαικών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις

Για το Συμβούλιο

Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ

Πρόβλεψη της 12 δημοσιονομικής επίπτωσης που προκύπτει από τη διόρθωση κατά +1% της ετήσιας αναπροσαρμογής των αποδοχών και των συντάξεων των υπαλλήλων και του λοιπού προσωπικού.

>ΑΝΑΦΟΡΑ ΣΕ ΓΡΑΦΗΚΟ>

Πρόβλεψη της 18 δημοσιονομικής επίπτωσης που προκύπτει από τη διόρθωση κατά +1% της ετήσιας αναπροσαρμογής των αποδοχών και των συντάξεων των υπαλλήλων και του λοιπού προσωπικού.

>ΑΝΑΦΟΡΑ ΣΕ ΓΡΑΦΗΚΟ>

Η Επιτροπή εκτιμά ότι ο αντίκτυπος που θα έχει αυτή η διόρθωση της ετήσιας αναπροσαρμογής των αποδοχών για το 2002 μπορεί να καλυφθεί το 2003 και το 2004. Όσον αφορά, ειδικότερα, το κεφάλαιο 5:

- Για το 2003: η Επιτροπή θεωρεί ότι ορισμένα όργανα θα πρέπει να προτείνουν στην αρμόδια για τον προϋπολογισμό αρχή «συγκεντρωτικές» μεταφορές, με σκοπό την κινητοποίηση ενός όσο το δυνατόν μεγαλύτερου ποσού από τις πιστώσεις που είναι διαθέσιμες σε κάθε τμήμα. Ωστόσο, λαμβανομένου υπόψη του σημαντικού επιπέδου των δαπανών, θα χρειαστεί πιθανώς να υποβληθεί σχέδιο διορθωτικού προϋπολογισμού για τη χρησιμοποίηση του διαθέσιμου περιθωρίου του κεφαλαίου 5 (20 εκατομμύρια ευρώ). Η κατανομή του περιθωρίου ανά όργανο θα μπορούσε να γίνει κατ' αναλογίαν του αντικτύπου της αντίστοιχης δαπάνης. Εν ανάγκη, η πληρωμή του μέρους των δαπανών που δεν θα καταστεί δυνατόν να πραγματοποιηθεί το 2003 θα γίνει από τις πιστώσεις του 2004, στην αρχή του οικονομικού έτους.

- Για το 2004: η Επιτροπή θεωρεί ότι το περιθώριο του κεφαλαίου 5 καλύπτει τον αντίκτυπο που θα έχει η διόρθωση. Ωστόσο, δεν θεωρεί σκόπιμο να προτείνει ήδη από την αρχή του οικονομικού έτους σχέδιο διορθωτικού προϋπολογισμού, πράγμα που θα πρέπει να γίνει, αν παραστεί ανάγκη, κατά τη διάρκεια του έτους, εφόσον η πρόβλεψη του συνόλου των ετήσιων δαπανών κάθε οργάνου το δικαιολογεί.